A Microsoft elismerte, hogy 0day Internet Explorer sebezhetőséget kihasználva támadtak a Google-re
( trey | 2010. január 15., péntek - 9:16 )
A Google a napokban jelentette be, hogy kifinomult és célzott támadást indítottak ellene, illetve körülbelül két tucat amerikai nagyvállalat ellen Kínából. Ezért a keresőóriás átértékelte Kínával kapcsolatos hozzáállását és bejelentette, hogy kész kivonulni az országból. A bejelentés nagy port kavart fel, még az Egyesült Államok külügyminisztere is megszólalt az ügyben, választ várva a kínai kormányzattól.
A bejelentés után megindult a találgatás arról, hogy milyen hibákat használhattak ki a támadók. Felröppent a hír, hogy 0day Internet Explorer sebezhetőség lehetett a támadás egyik segítője. A Microsoft tegnap elismerte, hogy ez így van.
A német Postbank-ot, a Cisco-t, a Symantec-et és az SAP-t is elérte a 2010-es évváltás probléma
( trey | 2010. január 5., kedd - 20:20 )
Úgy tűnik, hogy az ausztrál (és új-zélandi) EFTPOS rendszer és a mobiltelefonok/szolgáltatók mellett másoknak is problémája akadt a 2010-re váltással. A H-Security egyik cikke szerint a német Postbank ügyfelei nem tudtak a hétvégén pénzt felvenni az EC és más EMV chip-es kártyákat elfogadó ATM-ekből. Az ATM-ek hibátlanul működtek, de mégis elutasítottak egyes kártyákat. A vizsgálat során kiderült, hogy a problémás kártyákon alkalmazott chip hibája miatt okozott gondot a 2010-es év feldolgozása. Az ATM-ek átkonfigurálásával oldották meg a gondot. A Postbank mellett a Symantec és a Cisco sem vette akadálymentesen a 2010-es év elejét. Az egyiknél a Symantec Endpoint Protection termék, a másiknál Content Switching Module (CSM) köhögött az újév beköszöntével. A SAP ügyfelek pedig könnyen 2100-ban találhatták magukat. További részletek itt (hozzászólások).
Y2K16 bug: mobiltelefonok, szolgáltatók és pénzügyi tranzakciókat végző rendszerek is érintettek
( trey | 2010. január 4., hétfő - 9:27 )
Úgy tűnik, hogy idén sem maradnak el az évváltással járó problémák. 2009 elején a Y2K9 bug döntötte halomra a Microsoft Zune egyes példányait. Most arról jöttek hírek, hogy az ausztrál EFTPOS gépek közül jelentős számú az újév beköszöntével 2016-ra váltott. Emellett fórumokban arról számoltak be egyes felhasználók, hogy a Windows Mobile-t futtató készülékeiken (más készülékek is érintettek lehetnek) az újévi SMS-ek 2016-ból jönnek.
0day biztonsági sebezhetőség a Microsoft IIS egyes verzióiban
( trey | 2009. december 28., hétfő - 16:33 )
Soroush Dalili egy PDF dokumentumot publikált nemrég, amelyben arra hívja fel a figyelmet, hogy a Microsoft Internet Information Services (IIS) termék különböző verziói olyan biztonsági hibát tartalmaznak, amelyet a támadó sikeresen kihasználva kódot tölthet fel az áldozat webszerverére. A szerző a biztonsági hibát "highly critical for web applications" jelzővel illette. A bejelentés szerint a sebezhetőséget 2008 áprilisában fedezték fel, de csak most, 20 hónappal később, 2009 decemberében publikálták.
Microsoft Internet Explorer CSS Handling Code Execution Vulnerability (0day)
( trey | 2009. november 22., vasárnap - 18:09 )
A Microsoft Internet Explorer 6-os és 7-es verzióját érintő 0day-t hozott nyilvánosságra tegnapelőtt K4mr4n_st a Bugtraq-on. A VUPEN "critical" besorolással illette. A biztonsági oldal szerint a teljesen felpatchelt Windows XP SP3 IE6 és IE7 böngészővel sebezhető. A VUPEN nem tud hivatalos javításról. Workaround: Active Scripting letiltása az Internet és Local intranet biztonsági zónákban. A részletek itt.
4984 olvasás
"Az F-Spot ártalmasnak tekintett"
( trey | 2009. október 31., szombat - 9:11 )
Daniel Bartholomew egy blogbejegyzése szerint a C#-ban írt, számos Linux disztribúcióban jelen levő F-Spot képkezelő program károsnak tekinthető, mert önkényesen megváltoztatja képek EXIF adatait.
Publikus exploit látott napvilágot az SMB2 sebezhetőséghez
( trey | 2009. szeptember 29., kedd - 14:36 )
A H Securtiy szerint egy teljes mértékben működő exploit látott napvilágot az egyes Windows termékek SMB2 protokoll implementációjában található biztonsági hibához. A kód - integrálva a Metasploit Framework névre hallgató pentest keretrendszerbe - többféle támadásra ad lehetőséget, beleértve akár a megfelelő backdoor elhelyezését is az áldozat rendszerén.
Coverity: javul a nyílt forrású programok minősége
( trey | 2009. szeptember 25., péntek - 12:04 )
A Coverity névre hallgató, forráskód-elemző megoldásokat gyártó vállalat publikálta 2009-es jelentését. Tavaly a vállalat arra jutott, hogy javult a nyílt forrású szoftverek minősége. Az aktuális jelentés pedig egyebek mellett arról szól, hogy nem állt meg a nyílt forrású szoftverek minőségének javulása. Részletek itt, a jelentés letölthető letölthető PDF formátumban innen.
Kritikus sebezhetőségek a VLC-ben és az FFmpeg-ben
( trey | 2009. szeptember 23., szerda - 9:36 )
A VLC fejlesztői egy hibajegyet adtak ki a minap, amelyben arra figyelmeztetnek, hogy a népszerű médialejátszóval történő, bizonyos MP4, ASF vagy AVI fájlok lejátszása esetén stack overflow következhet be. A probléma sikeres kihasználása esetén a rosszindulatú támadó akár tetszőleges kódot is végrehajthat a VLC kontextusában. Az érintett VLC verziókkal rendelkező felhasználóknak célszerű a nem megbízható forrásból származó médiafájlokat és weboldalakat kerülni. Workaround lehet a megadott demuxer pluginek eltávolítása a plugin könyvtárból. A VLC 1.0.2-es verziójában már javították a problémát. A hibajegy itt.
[Frissítve #2] Windows Vista, Windows 7 RC és Windows 2008 remote BSOD bug
( trey | 2009. szeptember 8., kedd - 14:46 )
Egy, a Windows Vista-ban és a Windows 7-ben jelen levő bug lehetővé teszi a távoli (helyi hálózaton levő) támadó számára, hogy bizonyos beállítások mellett "elkékhaláloztathassa" az áldozat számítógépét. Az SMB2 protokoll implementációban található bug egy egyszerű python script-tel triggerelhető:
Frissítés #1 E blogbejegyzés szerint a bug nem csak BSOD okozására, hanem távoli kódfuttatásra és helyi privilégium-szint emelésre is felhasználható lehet. A blog szerint a Windows Server 2008 is érintett.
Frissítés #2 Az MSRC szerint érintett: Windows Vista, Windows Server 2008 és Windows 7 RC, nem érintett: Windows 7 RTM, Windows Server 2008 R2, Windows XP és Windows 2000
Frissítés #3 Microsoft SA 975497
8571 olvasás
"Egy egyszerű és veszélyes kernel bug története"
( trey | 2009. augusztus 30., vasárnap - 17:13 )
Răzvan Musăloiu-Elefteri blogjában arról ír, hogy a Mac OS X 10.5 nyolcadik update-jével az Apple egy több mint négy éves biztonsági sebezhetőséget javított ki az OS X kernelében. A bug az fcntl hívás kezelésével kapcsolatos. A bugot a CVE-2009-1235 hibajegyben írták le és úgy tűnik, hogy az első (local root) exploit 2008 júliusában készült hozzá.
Kritikus sebezhetőség a Pidgin-ben
( trey | 2009. augusztus 19., szerda - 14:03 )
Kritikus biztonsági sebezhetőséget tartalmaz a Pidgin névre hallgató, népszerű azonnali üzenetküldő alkalmazás. A bug a Pidgin által használt libpurple library-ban található. A hiba kihasználása esetén a rosszindulatú támadó kódot injektálhat és hajthat végre az áldozat számítógépén. A hiba sikeres kihasználásához nincs szükség interaktivitásra az áldozat részéről és a sikeres támadás véghezvitelének nem feltétele, hogy a támadó szerepeljen az áldozat "buddy" listáján.
A disztribútorok megkezdték a nemrég bejelentett NULL pointer deref. sebezhetőség javítását
( trey | 2009. augusztus 17., hétfő - 20:39 )
A nagyobb Linux disztribútorok közül a Debian és a Fedora elvégezték a nemrég bejelentett, a Google biztonsági csapatához tartozó Tavis Ormandy és Julien Tinnes által felfedezett, a kernelben 2001 óta jelen levő helyi root sebezhetőség javítását. A Debian frissítette kernelcsomagjait a Debian 5.0-hoz (Lenny) és Debian 4.0-hoz (Etch). A Fedora szintén javította a kernelcsomagokat a Fedora 10-hez és 11-hez. A többi disztribútortól - mint az openSUSE és az Ubuntu - még nem érhetők el a javítások.
Ubuntu 9.04-re elérhető már egy ideje a hibát javító, reboot-ot nem igénylő Ksplice update. (Ksplice update ID: k3122np0)
3895 olvasás
"Microsoft: két éves reagálás egy kritikus 0day-re"
( trey | 2009. augusztus 16., vasárnap - 9:40 )
A napokban fény derült arra, hogy a Microsoft már több mint két éve tudott arról az Office Web Components-ben (OWC) levő kritikus biztonsági hibáról, amelyen a legutóbbi patch kedden javított. A vállalat csak azután kezdte csipkedni magát a javítás elkészítésére, miután tudomására jutott, hogy a hibát aktívan kihasználják.
Távoli admin jelszó alaphelyzetbe állítást tesz lehetővé egy WordPress sebezhetőség
( trey | 2009. augusztus 11., kedd - 13:04 )
A WordPress névre hallgató, kedvelt blogmotor legfrissebb stabil verziója (<= 2.8.3) egy olyan sebezhetőséget tartalmaz, amely lehetővé teszi a távoli támadó számára az adminisztrátori jelszó reset-elését. A hiba kihasználásához csak az "elveszett jelszó" linket kell speciálisan formázni. A hibát Laurent Gaffié jelentette be tegnap. Levele az PoC példával elolvasható itt. Először a bejelentés még arról szólt, hogy a hibát ki lehet használni az admin account feltöréséhez, de később a bejelentő "javította" magát és módosította a "to compromise"-ot, "to reset"-re.
A bejelentés pillanatában javítás még nem volt elérhető a WordPress projekttől.
( trey | 2009. augusztus 6., csütörtök - 8:52 )
A SecurityTracker egyik figyelmeztetője szerint egy, a Windows XP kernelében található sebezhetőség lehetővé teszi a helyi felhasználó számára privilégium-szintjének emelését. A helyi felhasználó meghívva a win32k.sys-ben található NtUserConsoleControl() függvényt tetszőleges kódot hajthat végre a rendszeren emelt privilégium-szinttel.
Júniusban Jonathan Ness azt írta egy, a hibára publikált 0day-re a Microsoft Security Research & Defense blogban, hogy futtatásához adminisztrátori jogok kellenek, és ugyan tovább vizsgálják a problémát annak érdekében, hogy kiderüljön, kihasználható-e privilégium-szint emelésre, a hiba "reliability" problémának látszik inkább, mintsem biztonsági sebezhetőségnek.
Sun VirtualBox host reboot PoC
( Nyosigomboc | 2009. augusztus 2., vasárnap - 10:30 )
A minap a milw0rm-on felbukkant egy proof-of-concept exploit. A Virtualbox guest-en futtatott kód alkalmas a host összeomlasztására (a host rebootol). Több különböző guest operációs rendszeren kipróbálták (Windows XP, Windows 7 RC, Ubuntu 9.04).
Charlie Miller és társa bemutatta a korábban bejelentett iPhone SMS sebezhetőséget
( trey | 2009. július 30., csütörtök - 16:23 )
A hónap elején beszélt Charlie Miller arról, hogy egy eddig még javítatlan iPhone sebezhetőséget kihasználva a rosszindulatú támadó egy egyszerű SMS üzenettel képes lehet kódot futtatni az áldozat telefonján. Miller és társa, Collin Mulliner a CNET News-nak dolgozó Elinor Mills telefonján mutatták be a sebezhetőséget Las Vegas-ban, miközben sörüket fogyasztották. A javításra a mai napig várunk. A részletek itt.
Kritikus Adobe Reader, Acrobat, Flash Player sebezhetőségre figyelmeztet az Adobe
( trey | 2009. július 25., szombat - 8:35 )
Az Adobe egyik bejelentésében arra figyelmeztet, hogy kritikus sebezhetőség található a Flash Player aktuális (v9.0.159.0 és v10.0.22.87) verzióiban, és az Adobe Reader / Acrobat v9.x termékekkel szállított authplay.dll komponensben. A sebezhetőség(ek) sikeres kihasználása alkalmazás-összeomlást okozhat, rosszabb esetben rendszerhez való hozzáférést tehet lehetővé.